વહેલી પરોઢે પુષ્પ પર ઝાકળનાં બિંદુઓ જગતનું સ્વાગત કરતાં હોય તેમ ઊભાં હોય છે. ક્યારેક ઝાકળનાં આ બિંદુને પણ ગુલાબની પાંદડીઓ પર કવિની જેમ કવિતા લખવાનું મન થતું હશે. હિન્દીના ખૂબ જ જાણીતા સાહિત્યકાર શ્રી કેદારનાથે સુંદર કવિતા લખી છે, "ઓસબુંદ કહતી હૈ લિખ દું નવગુલાબ પર મન કી બાત. કવિ કહતા હૈ મૈં ભી લિખ દું, પ્રિય શબ્દો મેં મન કી બાત. ઓસબુંદ લિખ સકી નહીં કુછ, નવગુલાબ હો ગયા મલીન, પર કવિને લિખ દિયા ઓસ સે નવગુલાબ પર કાવ્ય મલીન." ઝાકળ પોતે તો નથી લખી શકતું પણ એક કવિ ઝાકળની શાહ દ્વારા ગુલાબની પાંદડીઓ પર કાવ્ય સર્જી દે છે.